Anexa Nr. 1 la Contractul de prestare a serviciilor de transmitere a datelor şi IP-telefonie
 „Condiţiile de prestare a Serviciilor”

Condiţiile de prestare a Serviciilor Internet şi IP-telefonie reprezintă documentul oficial al Operatorului şi parte indispensabilă a Contractului. Ele sînt identice pentru toţi Utilizatorii, cu excepţia cazurilor, în care acordarea de înlesniri anumitor categorii de beneficiari ai Serviciilor este stipulată prin lege sau alte acte normative.

1.	Lista serviciilor, prestate Utilizatorului
1.1. Accesul la IP-telefonie.

Această listă de Servicii poate fi completată ulterior şi extinsă printr-un Acord suplimentar la Contract. Informaţia despre serviciile suplimentare şi achitarea acestora se amplasează pe WWW-serverul Operatorului (http://www.cartel.md).

2.	Asistenţa Serviciilor prestate
2.1. Consultaţiile în problemele prestării unor tipuri concrete de Servicii şi asistenţa tehnică a acestora pot fi primite de la Serviciul Asistenţă Tehnică a Operatorului, la adresa: support@cartel.md sau la telefonul în or. Chişinău +373 22 59-44-02 de la 09.00 pînă la 20:00 în zilele lucrătoare.
2.2. Operatorul nu prestează Utilizatorului servicii de reglare a aparatelor sau de asigurare cu programe cu deplasarea la locul de muncă a acestuia. 
2.3. Accesul la Servicii prin Cartela „CARTEL” se efectuează doar în condiţiile existenţei unei balanţe pozitive pe Contul Personal al Utilizatorului.
2.4. Informaţia despre numerele de telefon ale Operatorului, utilizate pentru accesul la Servicii, este indicată pe Cartelă. 

3.	Modalitatea de achitare a Serviciilor

3.1. Achitarea Serviciilor se efectuează de pe Contul personal al Utilizatorului, în conformitate cu planul tarifar „Corporativ”, dacă prezentul contract nu prevede alte modalităţi.  
3.2. Pentru a beneficia de Serviciul ales, Utilizatorul trebuie să dispună de o balanţă pozitivă a mijloacelor băneşti pe Contul său personal sau o datorie, care nu depăşeşte creditul stabilit. Utilizatorul poate primi de sine stătător informaţia cu privire la starea curentă a balanţei Contului personal pe WWW-serverul Operatorului (http://stat.cartel.md) pe parcursul a 24 de ore sau la telefonul în or. Chişinău +373 22 222-622 de la 08.00 pînă la 20:00 în zilele lucrătoare şi de la ora 09:00 pînă la 18:00 în sâmbătă. 
3.3. Utilizatorul îşi poate completa balanţa Contului său personal prin transfer prin instituţiile bancare sau în numerar la Operator sau la punctele de vînzare a Cartelelor.
3.4. Se consideră că mijloacele băneşti au ajuns pe Contul personal al Utilizatorului în caz de: 
•	Transfer a banilor rămaşi de pe un Cont personal pe altul. În acest caz Utilizatorul indică în mod obligatoriu rechizitele ambelor Conturi personale.
•	Achitare în numerar la casa Operatorului.
•	Achitare prin transfer. În acest caz mijloacele băneşti se trec pe Contul personal doar după primirea extrasului despre sosirea banilor pe contul său de decontare de la Banca Operatorului. Pentru accelerarea procedurii de completare a Contului personal se recomandă expedierea unei copii a dispoziţiei de plată în Secţia Decontări a Operatorului la numărul de fax: +373 22 225720. Rechizitele Operatorului pentru achitarea prin transfer: 
„Cartel Sistem” SRL
C/d 222480100003292 la Banca: “BCA Fincombank–Chişinău fil. N1” C/B: 280101735
Cod Fiscal: 37015018
În documentele de plată Utilizatorul indică în mod obligatoriu rechizitele Contului său personal – numărul de serie al Cartelei. 

3.5. Datele despre balanţa Contului personal se oferă în valuta Tarifelor.
3.6. Operatorul întrerupe prestarea Serviciilor cu plată în caz de lipsă a mijloacelor băneşti pe Contul personal al Utilizatorului sau în cazul în care datoriile ating valoarea stabilită a creditului. 
3.7. În cazul în care pe parcursul a mai mult de 60 (şaizeci) de zile pe Contul personal al Utilizatorului nu sosesc mijloace băneşti, Operatorul întrerupe complet prestarea Serviciilor Utilizatorului. În acest caz, restabilirea accesului la Servicii se poate realiza doar prin încheierea unui nou Contract.